1.

Az I. fejezet a következőképpen módosul: a) A második bekezdés első és második mondatának helyébe a következő szöveg lép: „Ez a leírás az ETSI TS 102 231 v.3.1.2 szabványban szereplő leíráson és követelményeken alapul. Ha ez a leírás külön követelményt nem tartalmaz, teljes mértékben az ETSI TS 102 231 v.3.1.2 szabványnak KELL érvényesülnie.” b) A „TSL tag (5.2.1. pont)” című szakasz második bekezdését el kell hagyni. c) A „TSL sequence number (5.3.2. pont)” című szakasz címét követő bekezdés helyébe a következő szöveg lép: „Ez a mező SZÜKSÉGES. A TSL sorszámát KELL megadnia. A TSL első kiadásakor »1«-től indul, és ennek az egész számú értéknek a TSL újabb kiadásakor minden alkalommal nőnie KELL. A fenti »TSL version identifier« emelkedése esetén TILOS »1« értéknél újrakezdődnie.” d) A „TSL type (5.3.3. pont)” című szakasz címét követő első bekezdés helyébe a következő szöveg lép: „Ez a mező SZÜKSÉGES, és a TSL típusát adja meg. Beállítási értéke a következő KELL, hogy legyen: http://uri.etsi.org/TrstSvc/eSigDir-1999-93-EC-TrustedList/TSLtype/generic (Generic).” e) A „TSL type (5.3.3. pont)” című szakaszt követő harmadik bekezdés helyébe a következő szöveg lép: „URI: (Generic) http://uri.etsi.org/TrstSvc/eSigDir-1999-93-EC-TrustedList/TSLType/generic” f) A „Scheme operator name (5.3.4. pont)” című szakasz címét követő második bekezdés második mondatának helyébe a következő szöveg lép: „Az egyes tagállamok feladata a Scheme operator kijelölése a megbízható szolgáltatók tagállami listájának TSL implementációja számára.” g) A „Scheme operator name (5.3.4. pont)” című szakasz címét követő negyedik bekezdés helyébe a következő szöveg lép: „A megnevezett Scheme operator (5.3.4. pont) a TSL-t aláíró szervezet.” h) A „Scheme name (5.3.6. pont)” című szakasz címét követő negyedik francia bekezdés helyébe a következő szöveg lép: „»EN_name_value«= Supervision/Accreditation Status List of certification services from Certification Service Providers, which are supervised/accredited by the referenced Member State for compliance with the relevant provisions laid down in Directive 1999/93/EC and its implementation in the referenced Member State’s laws.” i) A „Service type identifier (5.5.1. pont)” című szakasz címét követő első bekezdés helyébe a következő szöveg lép: „Ez a mező SZÜKSÉGES, és a szolgáltatás típusának azonosítóját KELL megadnia az aktuális TSL leírás típusa (azaz »/eSigDir-1999-93-EC-TrustedList/TSLtype/generic«) szerint.” j) A „Service current status (5.5.4. pont)” című szakasz címét követő ötödik francia bekezdés helyébe a következő szöveg lép: „— Akkreditált (http://uri.etsi.org/TrstSvc/eSigDir-1999-93-EC-TrustedList/Svcstatus/accredited);”. k) A „Service current status (5.5.4. pont)” című szakasz címét követő kilencedik francia bekezdés helyébe a következő szöveg lép: „— A szolgáltatás felügyelete megszüntetés alatt: a »TSP name« (5.4.1. pont) mezőben azonosított CSP által nyújtott, a »Service digital identity« (5.5.3. pont) mezőben azonosított szolgáltatás jelenleg megszüntetés alatt áll, de felügyelete annak megszüntetéséig vagy visszavonásáig még fennáll. Amennyiben a megszüntetési szakasz biztosításának feladatát a »TSP name« mezőben azonosítottól eltérő jogi személy veszi át, az új vagy tartalék jogi személy (tartalék CSP) azonosítását a »Scheme service definition URI« pontban (5.5.6. pont) és a szolgáltatásbejegyzés »TakenOverBy« bővítményében (L.3.2. pont) KELL megadni.” l) A „Service information extensions (5.5.9. pont)” című szakasz címét követő ötödik bekezdés helyébe a következő szöveg lép: „Az XML implementáció összefüggéseiben az ilyen további információk egyedi tartalmát az ETSI TS 102 231 szabvány C. mellékletében megadott xsd fájllal kell kódolni.” m) A „Service digital identity (5.6.3. pont)” szakasz helyébe a következő szöveg lép: „Service digital identity (5.6.3. pont) Ez a mező SZÜKSÉGES, és legalább a »TSP Service Information – Service digital identity« (5.5.3. pont) mezőben használt egyedi digitális azonosító (azaz X.509v3 tanúsítvány) egy formáját KELL megadnia, az ETSI TS 102 231 szabvány 5.5.3. pontjában megadott formátumban és jelentéssel. Megjegyzés: A szolgáltatás »Sdi« (5.5.3.) pontjában használt X.509v3 tanúsítvány értéke esetében a megbízható szolgáltatók listájában egy »Sti:Sie/additionalServiceInformation« értékhez rendelve mindössze egyetlen szolgáltatásbejegyzés szerepelhet. A szolgáltatásbejegyzéshez kapcsolódó, a szolgáltatás jóváhagyási státusára vonatkozó adatokban felhasznált »Sdi« (5.6.3. pont) szerinti adatok és az említett szolgáltatásbejegyzésben felhasznált »Sdi« (5.5.3. pont) szerinti adatok KÖTELEZŐ, hogy ugyanarra az X.509v3 tanúsítványértékre vonatkozzanak. Amennyiben egy, a listában felsorolt szolgáltatás »Sdi«-je megváltozik (azaz pl. CA/PKC vagy CA/QC tekintetében az X.509v3 tanúsítványt megújítják vagy ahhoz új kulcsot rendelnek), vagy az említett szolgáltatáshoz új »Sdi«-t hoznak létre, a kapcsolódó »Sti«, »Sn« és [»Sie«] tekintetében akár azonos értékekkel is, ez azt jelenti, hogy KÖTELEZŐ, hogy a Scheme Operator az előzőtől eltérő szolgáltatásbejegyzést hozzon létre.” n) A „Signed TSL” című szakasz helyébe a következő szöveg lép: „Signed TSL A megbízható szolgáltatók listájának e műszaki leírás és különösen ennek IV. fejezete szerint létrehozott, emberi szemmel olvasható TSL implementációját annak eredetisége és integritása biztosítása érdekében a »Scheme operator name« (5.3.4. pont) szerint JAVASOLT aláírni (1). Az aláírás formátuma JAVASOLT, hogy PAdES part 3 (ETSI TS 102 778-3 (2)) legyen, azonban LEHET PAdES part 2 (ETSI TS 102 778-2 (3)) is a megbízható szolgáltatók listájának aláírásához használt tanúsítványok közzétételével létrehozott, egyedi megbízhatósági modell összefüggésében. A megbízható szolgáltatók listájának e műszaki leírás szerint létrehozott, géppel feldolgozható TSL implementációját annak eredetisége és integritása biztosításának érdekében a »Scheme operator name« (5.3.4. pont) szerint KELL aláírni. A megbízható szolgáltatók listája e műszaki leírás szerint létrehozott, géppel feldolgozható TSL implementációjának a formátuma XML KELL, hogy legyen, és meg KELL, hogy feleljen az ETSI TS 102 231 szabvány B. és C. mellékletében foglalt műszaki leírásoknak. Az aláírás formátuma XAdES BES vagy EPES KELL, hogy legyen, az XML implementációk tekintetében meghatározott ETSI TS 101 903 szabvány műszaki leírásában foglaltak szerint. Az elektronikus aláírások ilyen implementációja meg KELL, hogy feleljen az ETSI TS 102 231 szabvány B. mellékletében meghatározott követelményeknek (4). A következő szakaszokban meghatározzuk az aláírásra vonatkozó további általános követelményeket. o) A „Scheme identification (5.7.2. pont)” című szakasz címét követő második bekezdés helyébe a következő szöveg lép: „E leírás alkalmazásában a hozzárendelt hivatkozás a »TSL type« (5.3.3. pont), a »Scheme name« (5.3.6. pont) és a rendszerüzemeltető által a TSL elektronikus aláírására használt tanúsítvány SubjectKeyIdentifier bővítménye értékét KELL, hogy tartalmazza.” p) Az „additionalServiceInformation Extension (5.8.2. pont)” című szakasz címét követő második bekezdés helyébe a következő szöveg lép: „Az URI visszakövetésének olyan emberi szemmel olvasható adatokat JAVASOLT eredményeznie (legalább angolul, lehetőleg pedig egy vagy több tagállami nyelven is), amelyről úgy ítélik meg, hogy megfelelő és elegendő a listát használók számára a bővítmény megértéséhez, ideértve különösen az adott URI jelentésének magyarázatát, továbbá megadva a serviceInformation mező lehetséges értékeit és az egyes értékek magyarázatát.” q) A „Qualifications Extension (L.3.1. pont)” című szakasz helyébe a következő szöveg lép: „Qualifications Extension (L.3.1. pont) Leírás: Ez a mező OPCIONÁLIS, de jelen KELL lennie, ha használata SZÜKSÉGES, pl. RootCA/QC szolgáltatás vagy CA/QC szolgáltatás esetén, és amennyiben a »Service digital identity« mezőben megadott adatok nem elegendőek a szolgáltatás által kiállított minősített tanúsítványok egyértelmű azonosítására, a csatolt minősített tanúsítvány adatai nem teszik lehetővé azon tény géppel feldolgozható megállapítását, hogy a minősített tanúsítvány biztonságos aláírás-létrehozó eszközön alapul-e. Használata esetén ezt a szolgáltatásiszint-bővítményt KÖTELEZŐ csak a »Service information extension« (5.5.9. pont) szakaszban meghatározott mezőben használni, és ennek meg KELL felelnie az ETSI TS 102 231 szabvány L.3.1. mellékletében foglalt műszaki leírásoknak.” r) A „Qualifications Extension (L.3.1. pont)” című szakaszt követően a szöveg a következő, „TakenOverBy Extension (L.3.2. pont)” szakasszal egészül ki: „TakenOverBy Extension (L.3.2. pont) Leírás: Ez a mező OPCIONÁLIS, de jelen KELL lennie, ha a korábban egy CSP jogi felelősségébe tartozó szolgáltatást másik TSP vesz át, és célja a szolgáltatás jogi felelősségének formális megállapítása, illetve annak lehetővé tétele, hogy az ellenőrző szoftver bizonyos jogi információkat jelenítsen meg a felhasználó számára. Az ebben a bővítményben szereplő adatoknak összhangban KELL állniuk az 5.5.6. pont kapcsolódó felhasználásával, és meg KELL felelniük az ETSI TS 102 231 szabvány L.3.2. mellékletében foglalt műszaki leírásoknak.”